
A Zuglói Roma Nemzetiségi Önkormányzattal megkötött együttműködési megállapodás módosítása
I. Előzmények

Budapest Főváros XIV. Kerület Zugló Önkormányzat Képviselő-testülete a 80/2019. (II. 21.) önkormányzati határozatában döntött a Zuglói Roma Nemzetiségi Önkormányzattal a nemzetiségek jogairól szóló 2011. évi CLXXIX. törvény (a továbbiakban: Nektv.) 80. §-ban előírt együttműködési megállapodás megkötéséről (1. melléklet). A Zuglói Roma Nemzetiségi Önkormányzat a 15/2019. (II. 20.) határozatával döntött az együttműködési megállapodás aláírásáról (2. melléklet).
Az együttműködési megállapodás 1.2. pontja rendelkezett a 31826. helyrajzi számon felvett, természetben Budapest, XIV. kerület Angol utca 50. szám alatti ingatlan vonatkozásában haszonkölcsön szerződés megkötéséről, amelyre a szerződő feleknek 2019. május 31-i véghatáridőt állapított meg. Az együttműködési megállapodást az 3. melléklet tartalmazza.
A haszonkölcsön szerződésről szóló tárgyalások során a szerződő feleknek nem sikerült megállapodni az alábbi kérdésben:

· A Zuglói Roma Nemzetiségi Önkormányzat feladata a „Roma Ház program” kidolgozása, amely a szerződés elválaszthatatlan része. A Zuglói Roma Nemzetiségi Önkormányzat kidolgozza a 3. mellékletben csatolt Roma Ház programot, amely részletes és megalapozott szakmai és működési tervezés eredménye. A működési terv tartalmazza különösen a megvalósíthatóság alátámasztását szolgáló, az ingatlan beruházási, pénzügyi és műszaki tervét, a fenntartás finanszírozására vonatkozó tervezett pénzügyi adatokat, a tervezett kötelezettségvállalások listáját éves, tételes bontásban. A „Roma Ház program” a Képviselő-testület részéről további elfogadást igényel.
Az utolsó tárgyalásról szóló emlékeztetőt a 4. melléklet tartalmazza, az utolsó, a Zuglói Roma Nemzetiségi Önkormányzat által preferált verziót az 5. melléklet tartalmazza.
Mivel a véghatáridőig nem sikerült megnyugtatóan rendezni a felmerült kérdéseket, ezért szükséges az együttműködési megállapodás módosítása, amelyet a 6. melléklet tartalmaz.

II. Vélemények

Gazdasági Osztály véleménye: …
III. Bizottsági vélemény

A Jogi és Ügyrendi Bizottság, a Tulajdonosi és Közbeszerzési Bizottság és a Köznevelési, Kulturális, Ifjúsági és Sport Bizottság a 2019. júniusi ülésén megtárgyalja az előterjesztést. A bizottság véleményének az ismertetésére a Képviselő-testület ülésén kerül sor.

határozata

a Zuglói Roma Nemzetiségi Önkormányzattal megkötött együttműködési megállapodás módosításáról
1. 
Budapest Főváros XIV. Kerület Zugló Önkormányzat Képviselő-testülete módosítja a Zuglói Roma Nemzetiségi Önkormányzattal megkötött együttműködési megállapodást a 6. melléklet szerinti tartalommal.
Határidő: azonnal
Felelős: Karácsony Gergely polgármester (Jogi Osztály)

A határozati javaslat elfogadása a Magyarországi helyi önkormányzatokról szóló 2011. évi CLXXXIX. törvény 47. § (1)-(2) bekezdése alapján egyszerű szótöbbséget igényel.
Budapest, 2019. június 6.

polgármester 

2. melléklet: Zuglói Roma Nemzetiségi Önkormányzat 15/2019. (II. 20.) határozata

4. melléklet: Emlékeztető
5. melléklet: Zuglói Roma Nemzetiségi Önkormányzat utolsó verziója
6. melléklet: együttműködési megállapodás módosítása

